open-index/open-wikipedia-markdown huggingface dataset:
Jordan

**Hašemitska Kraljevina Jordan** (, al-Urdun) je arapska država na Bliskom Istoku. Na sjeveru graniči sa Sirijom, sa Irakom na sjevero-istoku, Saudijskom Arabijom na jugu i na istoku, sa Izraelom i palestinskim teritorijama na zapadu. Mrtvo more se nalazi na granici Jordana i Izraela i dijeli Akabski zaliv zajedno sa Izraelom, Saudijskom Arabijom i Egiptom.

## Historija 
Jordan je poznati region još u starom vijeku. Često je mijenjao vladare. Prvo Egipćane, zatim Asirsko-babilonsku državu, Perzijsko carstvo, Aleksandrovo carstvo, Rimsko carstvo, Bizantijsko carstvo. U 7. vijeku je pao pod Arabljansku vlast, te počinju primat islam. U 11. vijeku dolazi pod vlast Seldžuka. Nakon Prvog svjetskog rata pripao je Engleskoj. Nezavisan od 1946 godine. Imao je nekoliko ratova s Izraelom gdje je izgubio dosta teritorija.

## Vlada 
## Političke podjele 
Podjeljen je na 8 dijelova.

## Geografija 
Jordan ima površinu od 97.745&nbsp;km2, dok stanovnika ima oko 4.800.000. Nalazi se u jugozapadnoj Aziji na Arabijskom poluostrvu. Izlazi na Mrtvo more. Graniči sa Saudijskom Arabijom, Sirijom, Izraelom, te Palestinskim teritorijama. Glavni grad je Aman, a među ostalim poznatim gradovima su Zerka, Irbid i Naib. Preko obje strane nalaze se potopline. Visina najvišeg vrha je 1.755 m nadmorske visine. Klima je pustinjska i suptropska.

## Privreda 
Iako se Jordan razvija, monarhija još uvijek igra veliku ulogu u politici, što utiče na razvoj privrede i industrije. Jak kapital posjeduju SAD, Njemačka i Saudijska Arabija. Najveću ulogu u razvoju zemlje ima industrija, pa tek onda poljoprivreda. Oko 15% zemlje je obradivo, mada se u posljednje vrijeme sve više radi na razvoju vještačkog navodnjavanja. Poljoprivredne kulture uključuju pšenicu, ječam, masline, limun, paradajz, banane, smokve i duhan. U rudna bogatstva spadaju fosfati, so, nafta, željezna ruda i mangan.

## Stanovništvo 
## Kultura 
## Također pogledajte 
## Vanjski linkovi 
* Kralj Jordana 
* Vlada Jordana

Kategorija:Države svijeta
Kategorija:Jordan
Oman

**Oman**, službeno **Sultanat Oman** je suverena država u jugozapadnoj Aziji, na jugoistočnoj obali Аrapskog poluostrva. Na istoku i jugu izlazi na Arapsko more, a na sjeveroistoku na Omanski zaliv. Graniči na jugozapadu s Jemenom, na zapadu sa Saudijskom Arabijom, te na sjeverozapadu s Ujedinjenim Arapskim Emiratima.

## Historija 
Oman je dugo bio važno trgovačko središte. Godine 1508. Portugalci su zauzeli glavnu luku, Muscat i držali je do dolaska Osmanlija 1659. Turci su otišli 1741. kad je Ahmed ibn Said osnovao sadašnju vladarsku dinastiju.

U početku 19. vijeka Oman je izrastao u značajnu regionalnu silu s posjedima u Baludžistanu i Zanzibaru. Od 1891. do 1971. bio je britanski protektorat. Godinu dana prije odlaska Britanaca današnji sultan je zbacio svog oca, Saida ibn Taimura, nakon čega je započeo modernizaciju zemlje, a 1996. i ograničenu demokratizaciju.

## Zastava i grb 
mini|lijevo|200px|Zastava Omana
mini|desno|150px|Grb Omana

Zastava Omana sastoji se od tri polja (bijelo, zeleno i crveno) sa crvenim stupcem na lijevoj strani koji sadrži nacionalni simbol Omana. Bijela predstavlja mir i napredak, zelena plodnost i Zelene Planine, a crvena borbu protiv stranih okupatora. Crvena je također jedina boja prijašnje zastave. Grb se sastoji od handžar bodeža u koricama iza kojeg se nalaze dva ukrštena mača. To je tradicionalni simbol Omana koji se također nalazi i na zastavi, novčanicama, avionima i drugim mjestima.

## Geografija 
Većinu zemlje zauzima ravna pustinja, a planinski lanci nalaze se duž obale na sjeveru (najviši vrh zemlje, Šams, 2.980 m) i jugu. Omanu pripada i eksklava Musandam, odvojena od ostatka zemlje teritorijom UAE, koja zauzima strateški važan položaj na južnoj obali Hormuškog moreuza na ulazu u Perzijski zaliv.

## Stanovništvo 
Islam je najzastupljenija religija. Oman je jedina islamska zemlja u kojoj dominira Ibadi islam, različit od sunitskog i šijitskog. Arapski odnosno njegov lokalni dijalekt je jezik većine stanovništva. Velik broj stanovnika su strani državljani na radu u industriji nafte.

## Privreda 
Omanska privreda zavisi od izvoza sirove nafte. Prihodi od prodaje nafte omogućili su izgradnju infrastrukture i poboljšanje socijalnog standarda nekad siromašne i zaostale zemlje. BDP je u 2003. bio 13.100 USD po glavi stanovnika, mjereno po PPP-u.

## Također pogledajte 
* Omanska nogometna liga

## Reference 
Kategorija:Države svijeta

Kategorija:Sultanati
Irska (čvor)

* Irska, suverena država koja zauzima oko pet šestina ostrva Irska
* Irska (ostrvo), ostrvo u zapadnom dijelu Evrope
* Sjeverna Irska, konstitutivna država Ujedinjenog Kraljevstva (obuhvata preostali dio ostrva Irska)
* Irska slobodna država, država prethodnica suverene države Irske
Velika Britanija

desno|150px|mini|Velika Britanija
desno|mini|150px|Velika Britanija

**Velika Britanija** je ostrvo u Evropi, u Atlantskom okeanu. Britanija je stari rimski naziv, a zove se "Velika" zato što postoji i "Mala" Britanija u Francuskoj, u bosanskom jeziku poznata pod francuskim imenom Bretanja (). Često se koristi kao (pogrešan) sinonim za Ujedinjeno Kraljevstvo. Sjeverna Irska je dio Ujedinjenog Kraljevstva, a ne Velike Britanije.
9. je najveće ostrvo na svijetu.

## Također pogledajte 
* Ujedinjeno Kraljevstvo
* Kraljevstvo Velike Britanije

## Reference 
## Vanjski linkovi 
Kategorija:Ostrva
Kategorija:Geografija Ujedinjenog Kraljevstva
Velika Britanija
Bukurešt

**Bukurešt** () jeste glavni grad Rumunije. Sa oko 1,9 miliona stanovnika,

* Amman (Jordan)
* Ankara (Turska)
* Atina (Grčka)
* Atlanta (SAD)
* Chișinău (Moldavija)
* Damask (Sirija)
* Kijev (Ukrajina)
* Lagos (Nigerija)
* Moskva (Rusija)
* Nikozija (Kipar)
* Peking (Kina)
* Pretoria (JAR)
* Sofija (Bugarska)
* Tbilisi (Gruzija)

## Reference 
## Vanjski linkovi 
*Službena stranica Bukurešta

Kategorija:Glavni gradovi evropskih država
Kategorija:Gradovi u Rumuniji
Kategorija:Bukurešt
Velež

* Velež (planina), planina u Hercegovini
* FK Velež Mostar, nogometni klub iz Mostara
* FK Velež Nevesinje, nogometni klub iz Nevesinja
Proton

**Proton** je subatomska, nukleonska pozitivna čestica. On je dugovječni hadron nabijen pozitivnim elektricitetom sa formalnom oznakom **p**. Pored elektrona i neutrona, ubraja se u osnovne čestice od kojih je sastavljen atom.

Proton se sastoji od dva "up"-kvarka i jednog "down"-kvarka. Ova tri valentna kvarka su okružena sa jednim "oblakom" gluona i kvark-antikvark parova. Manje od 20% mase protona otpada na valentne kvarkove, dok ostatak otpada na gluone, koji su prenosioci **jakih sila**.. Promjer jednog slobodnog protona iznosi oko 1,7 · 10−15m. Proton, kao i neutron spada u barione.

## Također pogledajte 
* Vodik
* Fraktal

## Reference 
Kategorija:Nukleoni
Kategorija:Subatomske čestice
Kategorija:Koncepti u fizici
Kategorija:Proton
Elektron

mini|250p|desno|Elektron
**Elektron** (također nazvan negatron) subatomska je čestica (sastavni dio atoma). Predstavlja se notacijom e−. Osim elektrona, u atomu su protoni i neutroni. Elektron je negativno naelektrisan elementarnim nabojem, koji iznosi 1,6 × 10−19  C, s masom približno 9,11 × 10−31 kg (0,51 MeV/c2), koja je 1/1800 dio mase protona.

Elektron spada u klasu subatomskih čestica nazvanih leptoni, za koje vjerujemo da su fundamentalne čestice (tj. da nemaju manje sastavne dijelove). Elektron ima spin ±1/2, što znači da je fermion, tj. podliježe Fermi–Diracovoj statistici. U kvantnoj mehanici elektron se opisuje Diracovom jednačinom. U Standardnom modelu u formi je dubleta u SU(2), zajedno s elektronskim neutrinom, s kojim ima slabu interakciju. Elektron ima dva masivnija partnera istog naelektrisanja, različitih masa: mion i tau.

Vjerovatan broj elektrona u svemiru jest onaj sa 130 nula u nizu. Neki teoretičari smatraju da je elektron vrlo sličan maloj crnoj rupi.

## Historija 
George Johnstone Stoney odredio je elektron jedinicom naboja u elektrohemiji, ali je Joseph John Thomson prvi shvatio da je riječ o elementarnoj čestici. Thomson je otkrio elektron 1897. u Laboratoriji "Cavendish" pri Univerzitetu u Cambridgeu, kratko studirajući katodne zrake. Pod utjecajem radova Maxwella i otkrića X-zraka zaključio je da katodni zraci sadrže negativno naelektrisane čestice, koje je nazvao korpuskule.

## Elektricitet 
Usmjereno kretanje elektrona koji su oslobođeni utjecaja atomskog jezgra nazivamo električnom strujom. Električni naboj direktno mjerimo elektrometrom. Električnu struju mjerimo galvanometrom.

Neutralan atom ima jednaku količinu pozitivnog i negativnog naboja, tj. broj protona u jezgri jednak je broju elektrona u omotaču. Za tijelo s viškom elektrona kažemo da je negativno naelektrisano, dok za tijelo s manjkom elektrona kažemo da je pozitivno naelektrisano.

## Također pogledajte 
* Standardni model
* Fotoelektrični efekt
* Svjetlost
* Spisak čestica

## Reference 
## Vanjski linkovi 
*Particle Data Group

Kategorija:Atomska fizika
Kategorija:Koncepti u fizici
Kategorija:Leptoni
Kategorija:Elektron
Ekologija

[mini|290p|desno|[Ekosistem Ruvenzorija - Park prirode (ekološki zaštićeno područje)]]
**Ekologija** (grč. οἶκος - *oikos* = dom, prebivalište + λογία - *logos* = nauka, znanje) – nauka o životu u svom domu – proučava složene interaktivne međuodnose živih bića i sredine u kojoj žive, uključujući živu i neživu prirodu. Proučava i načine i mogućnosti preživljavanja i mijenjanja životnih zajednica i biosfere u cjelini. Pojam ekologija je uveo Ernest Haeckel (1866).

Ekologija je prirodna i interdisciplinarna *nauka*, koja gradi svoje temelje u biologiji, geografiji, geologiji, fizici, hemiji i matematici. U zadnje vrijeme, informatika igra veliku ulogu u sintezi i sabiranju ekoloških podataka.

Ekologija pokušava da pronađe odgovor i riješenje brojnim problemima okoliša koji nas sve više okružuju. Nažalost, mnogi problemi današnjice su antropogenog porijekla. Prijevoz, termoelektrane i sagorijevanje fosilnog goriva za razne svrhe su odgovorni za više od 50% zagađenja zraka. Vode i tla sadrže sve veće količine raznih teških metala i pesticida. Nuklearne elektrane proizvode velike količine radioaktivnog otpada, čija manipulacija i odlaganje zahtijeva vrlo precizne mjere i standarde. Ovakvi problemi su samo par primjera.

Ekologija se, dakle, suočava sa problemima interakcija žive i nežive prirode u njenom okolišu, na lokalnoj i globalnoj razini. Odgovori nisu uvijek evidentni, ni jednostavni, ni lagani. Ipak, sve više se širi shvatanje da čovjek nije neograničeni vladar prirodom i da je njen integralni i neraskidivi dio. U tome je i sadržana obaveza da, kao u jedini prirodi nosilac "materije koja kreativno misli", traži djelotvornija rješenja za budući opstanak sopstvene vrste i života u cjelini.

## Historija 
Ekologiju je vrlo teško svrstati kao ostale, egzaktne nauke, kao matematiku ili samo organsku biologiju.

Početkom 20. vijeka, naučnici iz raznih disciplina su se postepeno suočavali sa problemima čiji odgovor je zahtijevao sintezu iz dvije, ili čak tri razne nauke. Prije toga, hemičari su se bavili isključivo hemijom, biolozi biologijom, fizičari fizikom. Početkom 1960-ih godina, čuveni američki biolog, Rachel Carson, je napisala revolucionarnu knjigu, *The Silent Spring (1962)* (Tiho Proljeće). Centralna tema ove knjige je bila žestoka kritika upotrebe pesticida DDT, koji je prouzročio razne mutacije u brojnoj flori i fauni. Ova knjiga je zabilježila visok broj prodaja i konzekventno je 'probudila' ekološku svijest. Ukratko rečeno, ekologija je rođena u 20. stoljeću, mada se ipak može reći da su ekolozi, tj. da je ekološki prilaz problemima, postojao daleko prije toga.

## Također pogledajte 
* Biosfera
* Evolucija
* Genetika
* Urbana ekologija
* Ugrožena vrsta
* Mikrobna ekologija

## Reference 
## Vanjski linkovi 
* Ekologija i ekološki problemi (*en*)

Kategorija:Ekologija
Kategorija:Geohemija
Enver Čolaković

**Enver Čolaković** bio je bosanskohercegovački prozaik, pjesnik i prevodilac.

Prevodio je s mađarskog i njemačkog jezika, objavljivao je i stručne tekstove iz fizike i matematike, a radio je kao profesor, pozorišni režiser, korektor i urednik.
Najpoznatiji je po svom romanu *Legenda o Ali-paši* iz 1944.

## Biografija 
Rođen je 27. maja 1913. u Budimpešti od oca Vejsilbega i majke Ilone Mednyanszki, Mađarice. Prve godine života proveo je selio se sa roditeljima različitim krajevima regije. Nakon Prvog svjetskog rata s porodicom se nastanio u Sarajevu.

Studirao je matematiku i fiziku u Beogradu i Budimpešti, a 1959. diplomirao je historiju u Zagrebu. Pisati je počeo kao dječak, i to na dva jezika: bosanskom i mađarskom. Između 1931. i 1939. pisao je na mađarskom i njemačkom jeziku.

Nakon što su mu 1944. poginuli roditelji u bombardiranju Sarajeva, seli se u Zagreb, gdje ostaje do smrti. Iste godine na poziv Ante Pavelića prihvata poziciju atašea za kulturu pri poslanstvu Nezavisne Države Hrvatske u Mađarskoj, te odlazi u Budimpeštu, odakle se vraća sa slomom pronacističke vlasti u toj zemlji. Po završetku rata nove jugoslavenske vlasti privodile su ga nekoliko puta, ali optužnica nije podignuta, pa je veoma brzo pušten.
Nakon rata anonimno objavljuje prijevode djela Ervina Šinke s mađarskog (tri romana, knjige pripovjedaka i brojnih eseja). Četvrt stoljeća kasnije izašlo je drugo izdanje njegovog romana (1970). Iza Čolakovića je ostalo mnogo djela u rukopisu: pet romana, više zbirki novela i pripovjedaka, brojne knjige poezije i prijevoda te dnevnici.

Umro je 18. augusta 1976. od posljedica srčanog udara.

U njegovu čast danas jedna ulica u Sarajevu nosi njegovo ime, kao i nekoliko osnovnih škola u Bosni i Hercegovini.

## Bibliografija 
* *Legenda o Ali-paši*, Zagreb, 1944, 1970, 1989; Sarajevo 1991, 1997, 1998.
* *Moja žena krpi čarape*, salonska komedija, 1943.
* *Mali svijet*, Zagreb, 1991.
* Gyula Illyés, *Poezija*, Zagreb, 1971.
* Zoltán Csuka, *Moje dvije domovine*, Sarajevo, 1972.
* Zoltán Csuka, *Poezija*, Zagreb, 1975.
* *Zlatna knjiga mađarske poezije*, Zagreb, 1978.
* *Izabrane pjesme*, Zagreb, 1990.
* *Lokljani. Iz Bosne o Bosni*, Zagreb, 1991.
* *Bosni*, Zagreb, 1998.
* *Pismo majci*, Sarajevo, 2013.
* *Melun*, Sarajevo, 2023.

## Nagrade 
* Nagrada Matice hrvatske za najbolji roman (1943 – *Legenda o Ali-paši*)
* Plaketa Društva pisaca Mađarske *Pro Litteris Hungaricis, Petőfi* za prevodilački rad s mađarskog i njemačkog jezika
* Plaketa i visoko odlikovanje predsjednika Republike Austrije – Austrijski Križ časti za nauku i umjetnost I reda (1970)

## Reference 
## Vanjski linkovi 
* Tekst o Enveru Čolakoviću  na sajtu prof. Hamde Čame
* "Enver Čolaković, pisac najčudesnijeg romana bh. književnosti", Jasmin Agić, Al Jazeera Balkans, 9. 12. 2018.

Kategorija:Rođeni 1913.
Kategorija:Umrli 1976.
Kategorija:Bosanskohercegovački pisci
Kategorija:Biografije, Budimpešta
Kategorija:Bošnjaci
Kategorija:Enver Čolaković
Kategorija:Bivši studenti Univerziteta u Beogradu
Prirodan broj

**Prirodni brojevi** su cijeli brojevi veći od nule. To su prvi brojevi koje djeca nauče i najlakše ih je zapamtiti. Postoje dvije glavne svrhe ovih brojeva: mogu se koristiti za nabrajanje (vidio sam 3 aviona) ili za određivanje reda (to je moja treća lutka).

\mathbb{N} = {1,2,3,...}

## Historija prirodnih brojeva 
Prirodni brojevi imaju svoje korijene u riječima koje su se koristile za nabrajanje, počevši od broja 1. Naprimjer, Babilonci su imali razvijen sistem brojanja koji se zasnivao prvenstveno na vrijednostima od 1 do 10. Mnogo kasnije se razvija ideja broja nula. Moderan koncept broja nule dao je u 7. vijek nove ere indijski naučnik Brahmagupta. Pet vijekova je trebalo evropskim matematičarima da prihvate nulu kao broj, a i kada su je prihvatili nisu je uračunali u prirodne brojeve.

## Notacija 
Matematičari koriste **N** da bi označili sve prirodne brojeve. Taj niz brojeva je beskonačan. Često se koriste i oznake N(+) i N(0) da bi se označili skupovi bez ili sa brojem nula.
## Također pogledajte 
* 1 + 2 + 3 + 4 + · · ·

## Reference 
## Vanjski linkovi 
Kategorija:Cijeli brojevi
Kategorija:Elementarna matematika
Kategorija:Glavni brojevi
Kategorija:Skupovi realnih brojeva
Kategorija:Teorija brojeva
MYST

desno|200p

**MYST** je računarska igra koju su napravili braća Robyn i Rand Miller 1993 na Apple Macintosh računaru 1993. Myst je bila prava revolucija za svoje vrijeme; tokom devedesetih godina dvadesetog vijeka bila je najprodavanija računarska igra svih vremena (9 miliona prodatih primjeraka). Poslije Myst-a, slijedili su nastavci: Riven (1997), *Myst III: Exile* (2001), *Uru: Ages Beyond Myst* (2004), *Myst IV: Revelation*. Myst je bio tako uspješan da je podstakao nastanak novog žanra računarskih igara, avanturističko-logičkih igara u prvom licu. Igre koje su se držale ovog žanra su često i fanovi i ostali oslovljavali sa „Myst klonovi“.
## Dostignuća 
* Četiri nastavka: Riven, Myst III: Exile, Myst IV: Revelation i Myst V: End of Ages.
* Dva rimejka: Myst Masterpiece Edition i realMYST.
* Uru: Ages Beyond Myst i njegovi paketi proširenja Uru: To D'ni i Uru: The Path of the Shell su hibridne igre za jednog igrača smeštene u univerzum Myst-a ali u današnjem vremenu. Kasnije su objavljene u jedinstvenoj kompilaciji pod imenom Myst Uru: Complete Chronicles. Onlajn verzija ovih igara koja je donekle slična onlajn igrama igranja uloga za ogroman broj igrača (MMORPG), nazvana Uru Live, bila je planirana i u razvoju, ali se od nje odustalo nedugo nakon što je promovisana preko onlajn beta verzije, koja je bila kratkog vijeka. Ta igra je, u ograničenom obliku, oživljena pod imenom Untìl Uru.
* Tri romana izvedena iz igara, koje su napisali braća Miler zajedno sa Dejvidom Vingrouvom a koja je objavio Hiperion. Nazivi romana su: Myst: The Book of Atrus, Myst: The Book of Ti'ana i Myst: The Book of D'ni (bila su najavljena su još dva izdanja, od kojih jedno pod imenom Myst: The Book of Marrim).
* Dva stripa nazvana Myst: The Book of Black Ships koje je objavio Dark Horse. Isprva je u planu bila serija od četiri stripa, ali je Cyan otkazao seriju nakon broja #1 zbog rasprava oko umjetničke slobode koju je sebi dozvolio Dark Horse.

## Priča 
Upozorenje: Slijede detalji zapleta ili potpun opis.

Pod nejasnim okolnostima, misteriozna osoba poznata kao Stranac (Stranger - u njegovoj ulozi je sam igrač) pronalazi neobičnu knjigu naslovljenu „Myst“. Nakon što je otvorio knjigu, Stranac otkriva da njenu prvu stranu zauzima pokretna slika. Ona pokazuje prelet preko nekog ostrva. Dodirnuvši tu sliku, Stranac se prebacuje na to ostrvo i ne preostaje mu ništa drugo osim da istražuje.

Na ostrvu Myst se nalazi biblioteka u kojoj se mogu naći dvije knjige - crvena i plava. Ove knjige su zamke za Sirusa i Ahenara, dvojicu ljudi koji tvrde da su sinovi Ejtrusa. Ejtrus je misteriozni i moćni vlasnik ostrva Myst koji je mogao da piše posebne knjige koristeći drevnu vještinu poznatu pod imenom Umjetnost. Te knjige su doslovno prebacivale korisnika na svjetove, ili Doba, koja su u knjizi bila opisana.
## Vanjski linkovi 
* 
* 
* 

## Reference 
Kategorija:Videoigre
Apple Macintosh

desno|250p|mini|Prvi računar iz generacije Macintosha
desno|250p|mini|Macintosh PowerBook Duo 2300c iz 1995. godine
**Apple Macintosh** je porodica računara koje je razvila američka kompanija Apple Inc. Ovaj računar je bio stavljen na prodaju u SAD 24. januara, 1984., i bio je prvi računar široke potrošnje koji je imao grafičko okruženje i miš, umjesto tada standardnog tekstualnog okruženja.

## Historija 
Razvoj na Macintoshu započeo je na početku 1979., kao grafički računar za široku potrošnju. Kao osnovu razvoja korišten je mikroprocesor Motorola 6808E, 64Kb memorije, a grafička rezolucija bila je monohromna bitmapna 256x256, u završnoj verziji za ovaj mikroprocesor grafička rezolucija bila je povećana na 512x342. Kasnije 1980. razvojni tim odlučio se da iskoristi 16-bitni mikroprocesor Motorola 68000, koje je bilo brže i sposobnije od 6809E, a grafička rezolucija bila je postavljena na 384 × 256 pikela. Novi Macintosh je bio u radnom stanju u decembru 1980. Nakon posjete Steve Jobsa (tadašnjeg glavnog direktora Apple Inc.) Xeroxu 1981. sa cijelim Macintoshovim razvojnim timom, dolazi do uvođenja novina koje su bile pristune u Xerox Paolo Alto laboratoriju: miš, ikone, vektorska grafika, okruženje za lokalnu mrežu ugrađeno u računar, fontovi. Kompanija Xerox je bila inovator u polju grafičkog korisničkog interfejsa, i bila je prva kompanija koja je pokušala komercijalizirati GUI računare.

## Također pogledajte 
* Spisak Macintosh računara

## Reference 
## Vanjski linkovi 
* Video prezentacije Macintosh računara 1984. godine pred više od 3000 ljudi, The Apple History Channel, 

Kategorija:Apple Inc.
Kategorija:Steve Jobs
Ivan Goran Kovačić

**Ivan Goran Kovačić** rođen 21. mart 1913. u Lukovdolu (Gorski Kotar, Austro-Ugarska, danas: Hrvatska), bio je hrvatski književnik.

## Biografija 
Nakon završene gimnazije u Zagrebu studira historiju i hrvatski jezik i književnost. Stavljajući se na stranu antifašizma, 1942. zajedno s pjesnikom Vladimirom Nazorom odlazi u partizane, a sljedeće godine 13. jula ubijen je od četnika u mjestu Vrbica, danas Bosna i Hercegovina).

Bavio se književnošću, novinarstvom, književnom kritikom i prevodilaštvom. Poznata mu je dijalektalna zbirka pjesama *Ognji i rože*, zbirka pripovijedaka *Dani gnjeva*, a svoj glas protiv zla i zločina snažno je digao u ratnoj poemi *Jama*.

## Goranovo proljeće 
Njemu u čast od godine 1964, svake godine, u njegovu rodnom mjestu Lukovdolu, održava se pjesnička manifestacija Goranovo proljeće a tokom pjesničke manifestacije dodjeljuju se nagrade Goranov vijenac (od 1971.) i Goran za mlade pjesnike (od 1977).

## Također pogledajte 
* Nagrada "Ivan Goran Kovačić"

## Vanjski linkovi 
* "Ivan Goran Kovačić – pjesnik stradao od četničke kame", Jasmin Agić, Al Jazeera Balkans, 6. 10. 2018.

Kategorija:Rođeni 1913.
Kategorija:Umrli 1943.
Kategorija:Hrvatski pisci
Kategorija:Biografije, Vrbovsko
Kategorija:Hrvatski partizani
Kategorija:Jugoslavenski partizani
Livanjski sir

mini|desno|250px|Livanjski sir
**Livanjski sir** je vrsta sira iz Bosne i Hercegovine. Ubraja se u najkarakterističnije vrste regionalnih sireva i jedan je od najpoznatijih bosanskohercegovačkih brendova poznat širom regije i svijeta. Ovaj se cijenjeni sir počeo proizvoditi već u 19. vijeku u okolini Livna po uzoru na tehnologiju proizvodnje francuskog sira grojera na porodičnim posjedima. Zrije prosječno 60 do 66 dana u kontroliranim uvjetima. Miris sira je izrazit i svojstven kraškim sirevima. Punog je okusa i ugodan na nepcu, a kod starijih sireva pomalo i pikantan. Najveći proizvođač livanjskog sira je "Mljekara Livno" s godišnjom proizvodnjom od preko 700 tona (2005).

## Reference 
Kategorija:Livno
Kategorija:Bosanska kuhinja
Kategorija:Sirevi
Kategorija:Autohtoni bosanskohercegovački sirevi
Jadransko more

**Jadransko more** ili **Jadran** je veći rukavac Sredozemnog mora, kojeg odvaja Otrantski moreuz ili Otrantska vrata. Površine je 138.595&nbsp;km2, najveće dubine 1330 m. Srednja julska temperatura vode je 23,2 stepena, a prosječna godišnja temperatura je 17,5 stepeni. Najplići dio Jadrana je oko Istre gdje dubina ne prelazi 50 m. Od Pule dubina se blago povećava i čini dugu usku udolinu koja se proteže na potezu od Žirja prema Italiji, a naziva se Jabučka kotlina. Prema jugu dubina dna se povećava rapidno prema Južnojadranskoj dolini gdje je najveća izmjerena dubina 1.233 m. Od Jabučke kotline prema grebenu Palagruža dno se izdiže na dubinu do 130 m.

Na južnom Jadranu salinitet iznosi do 38,32 promila, providnost vode uz obalu je do pet, na pučini i do 45 metara. Morska voda se kreće u vidu valova, plime i oseka i morskih struja, međutim, Jadran se smatra mirnijim morem, jer više od 75% valova čine oni manji od 0,5 metara. Plimni val iznosi 30–48&nbsp;cm. Valovi su u Jadranu posljedica vjetrova.

Izlaz na Jadransko more imaju Italija, Slovenija, Hrvatska, Bosna i Hercegovina, Crna Gora i Albanija.

## Također pogledajte 
* Piranski zaliv
* Spisak jadranskih ribljih vrsta
* Ilovička vrata, moreuz

## Vanjski linkovi 
* 

Kategorija:Italijanska mora
Kategorija:Geografija Albanije
Kategorija:Geografija Bosne i Hercegovine
Kategorija:Geografija Crne Gore
Kategorija:Geografija Hrvatske
Kategorija:Geografija Italije
Kategorija:Geografija Slovenije
Kategorija:Mora
Kategorija:Mediteran
Pravo

**Pravo** je skup pravila koja određuju odnos između osoba i organizacija kao i kazne za one koji ta pravila prekrše.

## Kodifikacija zakona 
Postoje nepisani zakoni, ali takvi su previše arbitrarni, pa svaka država na svijetu posjeduje zakonodavno tijelo čija je glavna funkcija donošenje zakona.

## Pravo kao akademska disciplina ili kao zvanje 
Provođenjem zakona se bavi sudska vlast, a ako se neko želi time baviti, potrebno je završiti odgovarajuću visoku školu (Pravni fakultet), te položiti pravosudni ispit.
Pored sudske vlasti, zakone provode i tijela državne uprave koja se tijela uređuju propisima o sistemu državne uprave.

## Grane prava 
Upravno pravo je grana prava koja se bavim organizacijom i djelatnošću upravnih organa.
Kanonsko pravo je skup pravila koja vrijede za dotičnu crkvu. Postoji Rimsko katoličko pravo, Pravoslavno i Anglikansko pravo.

Građansko pravo - je grana prava koja uređuje imovinske i lične odnose između građansko-pravnih lica.

Trgovačko pravo - u primjeni na trgovačkim sudovima, bavi se statusnim položajm subjekata poslovnog prava i njihovim odnosima.

Kazneno pravo - ako se radi o povredama zakona koji se spominju u Kaznenom zakonu, radi se o kaznenom pravu.

Radno pravo - je skup pravnih pravila kojim se uređuje sklapanje i prestanak radnih odnosa, prava i obveze subjekata u radnom odnosu, te ostala važna pitanja i modaliteti u radnom odnosu i u vezi s njim.

Međunarodno pravo - uređuje međudržavne odnose kao i odnose između privatnih pravih i fizičkih osoba iz različitih zemalja

Proceduralno pravo - bavi se 'sitnim' detaljima pravnog postupka.
## Također pogledajte 
* Stečaj
* Actio negatoria
* Austrijski građanski zakonik
* Deklaracija o pravu (1689)
* Francuski građanski zakonik
* Gortinski zakonik
* Koncepcija pravde
* Konosman
* Međunarodno krivično pravo
* Zaklada
* Metodologija pravnih nauka

## Reference 
## Vanjski linkovi 
Kategorija:Pravo
Sulejman Tihić

**Sulejman Tihić** (26. novembar 1951 – 25. septembar 2014) bio je bosanskohercegovački političar, bivši član Predsjedništva Bosne i Hercegovine od 2002. do 2006. godine, te predsjednik Stranke demokratske akcije od 2001. do svoje smrti 2014.

## Život i karijera
Rođen u Bosanskom Šamcu 26. novembra 1951. godine, Tihić je diplomirao na Pravnom fakultetu u Sarajevu 1975. U periodu od 1975. do 1983. godine je bio sudija i javni tužilac u Bosanskom Šamcu, a zatim advokat sve do 1992. godine. Bio je član Stranke demokratske akcije (SDA) od njenog osnivanja 1990. godine, predsjednik Općinskog odbora SDA u Bosanskom Šamcu i član Glavnog odbora SDA. U periodu maj - august 1992. godine bio je zatočenik srpskih koncentracionih logora u Bosanskom Šamcu, Brčkom, Bijeljini, Batajnici i Sremskoj Mitrovici.

Tihić je od 1994. do 1996. godine je bio šef Konzularnog odjeljenja Ambasade Republike Bosne i Hercegovine u Saveznoj Republici Njemačkoj. Od 1996. do 1999. godine je bio ministar - savjetnik u Konzularnom odjeljenju Ministarstva vanjskih poslova Bosne i Hercegovine. Od 1996. do 2000. godine je bio poslanik u Narodnoj skupštini Republike Srpske, a od 2000. do 2002. godine i njen potpredsjednik. Odlukom Visokog predstavnika za Bosnu i Hercegovinu 2001. godine imenovan je za člana Komisije Narodne skupštine Republike Srpske za ustavna pitanja.

Na trećem kongresu SDA, održanom u oktobru 2001. godine, izabran je za njenog predsjednika. U maju 2005. također je izabran za predsjednika, za mandatni period 2005–2009, i u maju 2009. je izabran za predsjednika, za mandatni period 2009–2013.

Na općim izborima 2002. godine, izabran je za člana Predsjedništva Bosne i Hercegovine iz reda bošnjačkog naroda. Nakon mandata u Predsjedništvu, Tihić je obavljao dužnost Predsjedavajućeg Doma naroda Parlamenta Bosne i Hercegovine.

Bio je oženjen i imao je dva sina i kćerku. Umro je 25. septembra 2014. godine u Sarajevu nakon duge i teške bolesti.

## Također pogledajte
*Spisak predsjednika Bosne i Hercegovine

## Reference
## Vanjski linkovi
*Predsjedništvo Bosne i Hercegovine

Kategorija:Rođeni 1951.
Kategorija:Umrli 2014.
Kategorija:Biografije, Šamac
Kategorija:Bosanskohercegovački političari
Kategorija:Bosanskohercegovački državnici
Kategorija:Političari Stranke demokratske akcije
HTML

mini|desno|250px|Službeni logo posljednje verzije, HTML5.
**HTML**, skraćenica od **HyperText Markup Language**, je standarizovani jezik za označavanje koji se koristi pri strukturiranju tekstova i multimedijalnih objekata u web stranicama i elektronskoj pošti. Kao modifikovanu i pojednostavljenu verziju SGML jezika, HTML standarizuje i održava World Wide Web Consortium (W3C).

Ova web stranica, kao i mnoge druge, su potpuno ili djelimično označene HTML jezikom. Iako se HTML znakovi (*tags*) često nazivaju kodom, tehnički HTML nije kod jer računarski kod su instrukcije koje od računara traže da izvrši određenu operaciju. Svrha HTML znakova je da se se struktura dokumenta "označi" tako da bi korisnikov agent (*user agent*), tj. Internet pretraživač mogao da prepozna strukturu dokumenta i ispravno je prikaže u prozoru Internet pretraživača kojeg korisnik koristi.

Za dodatno modifikovanje web stranica, do sada su izašli neki dodaci:

* CSS ili Cascading Style Sheets za izgled i položaj prezentacije
* Skriptni jezici (Javascript, VBScript) za omogućavanje dinamičnosti i interaktivnosti na web prezentacijama,
* DOM ili Document Object Model, koji označava vezu između skripte i elementa na stranici

Gore navedeni dodaci, u paketu sa HTML jezikom, ponekad se nazivaju DHTML ili Dinamični HTML.

Pored HTML-a, na Internetu danas postoje jezici koji se koriste da korisnikovom pretraživaču dostave HTML koji će zavisiti od toga šta je korisnik tražio. Kod se u tom slučaju izvršava na serverima i HTML koji je rezultat procesa biva dostavljen korisniku. Neki od ovih jezika su: ASP (*Active Server Pages*) i PHP (*Hypertext Preprocessor*).

## Također pogledajte 
* Hipertekst
* XHTML
* SGML
* HTML-boje

## Vanjski linkovi 
* Službena stranica World Wide Web konzorcijuma 
* HTML škola 
* W3C/CSS o CSS-u na W3C 
* W3C/DOM o DOM/u na W3C 

Kategorija:Internet
Kategorija:Jezici za označavanje
Kategorija:W3C standardi
World Wide Web Consortium

**World Wide Web Consortium** (**W3C**) glavna je međunarodna organizacija za standarde za World Wide Web (skr. WWW ili W3).

Osnovao ju je i trenutno vodi Tim Berners-Lee, a čine je organizacije članice koje održavaju zaposlenici punog radnog vremena radi zajedničkog rada na razvoju standarda za World Wide Web. Od 4. novembra 2015. godine, W3C ima 408 članova.

W3C se također bavi obrazovanjem i radom na terenu, razvija softver i služi kao otvoreni forum za raspravu o Internetu.

## Historija 
World Wide Web Consortium (W3C) osnovao je Tim Berners-Lee nakon što je napustio CERN u oktobru 1994. godine. Osnovao ga je na Masačusetskom institutu za tehnologiju (MIT) u Laboratoriju za računarstvo (MIT/LCS) uz podršku Evropske komisije i DARPA-e, koji su izumili Internet i njegovog prethodnika ARPANET.

Organizacija nastoji da gaji kompatibilnost i dogovor među industrijskim članovima u usvajanju novih web standarda koje definira W3C. Nekompatibilne verzije HTML-a nude različiti proizvođači, što uzrokuje nesukladnost u prikazu web-stranica. Konzorcij pokušava natjerati sve proizvođače da primijene skup ključnih principa i komponenata koje bira W3C.

U početku se planiralo da CERN ugosti evropske grane W3C-a; ipak, CERN je odlučio fokusirati se na fiziku čestica, a ne na informacione tehnologije. U aprilu 1995. godine, Francuski institut za istraživanje računarstva i automatike (INRIA) postao je evropski domaćin W3C-a, dok je Univerzitet Keio postao japanska grana u septembru 1996. godine. Od 1997. godine, W3C je počeo otvarati regionalne urede širom svijeta. Do septembra 2009. godine, imao je 18 svjetskih ureda koji su pokrivali regije poput Australije, zemalja Beneluksa (Holandija, Luksemburg i Belgija), Brazila, Kine, Njemačke, Indije, Južne Koreje, Španije, Švedske, Ujedinjenog Kraljevstva i mnogih drugih.

U oktobru 2012. godine, W3C je sazvao zajednicu velikih web igrača i izdavača da uspostavi MediaWiki wiki koja teži dokumentiranju otvorenih web standarda pod nazivom *WebPlatform* i *WebPlatform Docs*.

## Reference 
## Vanjski linkovi 
Službena stranica World Wide Web Konzorcija 

Kategorija:Internet
Kategorija:World Wide Web Consortium
Kategorija:World Wide Web
Kategorija:Osnivanja u 1994.
ASP

**ASP** (*Active Server Pages*) je Microsoft-ov jezik za programiranje i kodiranje web stranica koji se koristi zajedno sa HTML-kodovima.
Prednost takvih web stranica jeste to što mogu biti dinamične, interaktivne i sadržiti informacije sakupljene u bazi podataka (eng. *database*). ASP kodovi se učitavaju direktno na serveru i ne vide se u korisnikovom Internet pregledniku.

Novija verzija ASP-a se zove ASP.NET i  dio je Microsoft-ovog .NET koncepta.

## Također pogledajte 
* PHP

## Reference 
## Vanjski linkovi 
*ASP.NET službena stranica 

Kategorija:Programski jezici
Kategorija:Internet
Srbi u Bosni i Hercegovini

mini|desno|Karta iz 1991. sa prikazom etničke populacije u Bosni i Hercegovini
**Srbi** su jedan od tri konstitutivna naroda **u Bosni i Hercegovini** i čine 30,78% njenog stanovništva po podacima iz 2013. za vrijeme rata u Bosni i Hercegovini. Prema popisu iz 2013. godine, Srbi čine 2,55% od ukupnog stanovništva na području Federacije BiH, poslije egzodusa Srba iz Sarajeva, Tuzle i drugih gradova. Prema popisu iz 1991. godine Srbi su činili oko 31,21% Razvitkom bosanske države u 11. vijeku veći dio stanovništva postaju pristalice autohtone Crkve bosanske. Širenjem bosanske države na područje Zahumlja i gornjeg Podrinja pod bosansku vlast dolazi i jedan dio pravoslavnog slavenskog stanovništva.

Padom Bosanskog kraljevstva 1463. dolazi do velikih vjerskih promjena unutar Bosne. Pripadnici Crkve bosanske masovno prihvataju islam. Jedan dio katoličkog stanovništva odseljava na područja pod kršćanskom (ugarskom) kontrolom, dok ostatak katoličkog stanovništva biva izložen pritiscima osmanlijskih vlasti, koji su bili posljedica nesklonosti osmanlijskih vlasti da se glavni vjerski vođa njihovih podanika nalazi van Osmanlijskog carstva.

Uprkos brojnim prelascima stanovništva s katoličanstva na pravoslavlje, ulazak pravoslavlja u Bosnu ne može se objasniti samo promjenom religije. Rani osmanlijski dokumenti prikazuju naseljavanje pravoslavnih polunomadskih stočara, Vlaha, u ratom uništena područja istočne Hercegovine. Dokumenti iz 1470-ih i 1480-ih opisuju njihovo naseljavanje u srednjoj i sjevernoj Bosni.

Osmanlijski dekreti krajem 16. vijeka ukazuju na to da većina Vlaha u sjevernoj Bosni napušta nomadski život i počinje se baviti drugim zanimanjima. Neki srpski historičari predstavili su tezu da ime "Vlah" ne označava posebnu etničku grupu već jednostavno Srbe koji su živjeli nomadskim životom i bavili se stočarstvom. Moderni eksperti za Vlahe odbacili su ovu teoriju.

## Poznati Srbi Bosne i Hercegovine 
200px|mini|Aleksa Šantić
Među Srbima iz današnje Bosne i Hercegovine ističe se veći broj poznatih ličnosti. Neki od njih jesu Branko Ćopić, Filip Višnjić, Petar Kočić, Jovan Dučić, Zoran Đinđić, Zdravko Čolić, Aleksa Šantić i Zdravko Čolić.

## Također pogledajte 
* Bosna i Hercegovina
* Srbi
* Bošnjaci
* Hrvati u Bosni i Hercegovini
* Jevreji u Bosni i Hercegovini

## Reference 
### Literatura 
* 
* 

## Vanjski linkovi 
Kategorija:Srbi
Ujedinjeni Arapski Emirati

**Ujedinjeni Arapski Emirati** (UAE) (Arapski: دولة الإمارات العربية المتحدة‎, *Dawlat al-Imārāt al-‘Arabīyah al-Muttaḥidah*) jesu federacija sedam emirata smještenih na jugoistoku Arapskog poluostrva u jugozapadnoj Aziji, sa izlaskom na Perzijski zaliv, i graniče sa Omanom i Saudijskom Arabijom. UAE se sastoji od sedam država, nazvanih emirati.
Glavni, i drugi po veličini, grad je Abu Dabi.

## Historija 
Ujedinjeni Arapski Emirati je savez gradova kojima vladaju šeici. Islam dolazi na ovo područje u 7. vijeku. Tokom vijekova u ovoj regiji vladali su unutrašnji nemiri. Godine 1819. potpisan je sporazum koji je obavezivao da šeici neće pomagati gusarima koji su napadali trgovačke brodove i time štetili trgovini u Indiji. Godine 1968. formirana je federacija arapskih emirata, ali su 1971. iz nje izašli Katar i Bahrein. Nezavisna država Ujedinjeni Arapski Emirati nastala je 1971. godine.

## Vlada 
## Političke podjele 
Ujedinjeni Arapski Emirati su podjeljeni je na 7 emirata: Dubai, Abu Dhabi, Ajman, Fujairah, Ras al-Khaimah, Sharjah, Umm al-Quwain. Praktički svaki emirat ima svoju vladu i autonomiju na nivou privrede, ekonomije i prava koji se razlikuju u svakom emiratu.

## Geografija 
Nalazi se u istočnom dijelu Arapskog poluostrva. Izlazi na Perzijski zaliv. Površine 83.600&nbsp;km2, te ima oko 4,6 miliona stanovnika. Karakteristična su nizije pustinjskog i polupustinjskog oblika. Klima je pustinjska i suptropska. Sav biljni svijet se gotovo nalazi u oazama, nema stalnih tokova.

## Privreda 
## Stanovništvo 
## Zdravstvo i školovanje 
Zdravstvo i školovanje do fakultetskog obrazovanja su potpuno besplatni. Ipak, ovakav je razvoj razmjerno mal, pa u nedostatku vlastitog naučnog i stručnog osoblja mnogi strani profesori i doktori brzo dolaze do posla, a najčešće dolaze iz SAD-a, područja EU-a te ostalih razvijenih zemalja svijeta.

## Kultura 
## Također pogledajte 
## Reference   
## Vanjski linkovi 
*  Vlade UAE
* 
* Ujedinjeni Arapski Emirati na BBC News
* Ujedinjeni Arapski Emirati na "International Futures"

*
Kategorija:Države svijeta
Kategorija:Države arapskog govornog područja
Kategorija:Države članice Arapske lige
Kategorija:Države i teritorije osnovane 1971.
Kategorija:Države članice Organizacije islamske konferencije
Kategorija:Države članice Ujedinjenih nacija
Kategorija:Članice BRICS-a
Tim Berners-Lee

**Sir Timothy John Berners-Lee** (rođen 8. juna 1955), poznat i kao **TimBL**, engleski je informatičar, najpoznatiji kao izumitelj World Wide Weba. Napravio je prijedlog za sistem upravljanja informacijama u martu 1989, te je implementirao prvu uspješnu komunikaciju između HTTP klijenta i servera preko Interneta nekad oko sredine novembra iste te godine.

Berners-Lee je direktor World Wide Web Consortiuma (W3C), koji nadgleda nastavak razvoja Weba. Također je osnivač World Wide Web Foundation i viši istraživač Laboratorije za računarstvo i umjetnu inteligenciju (CSAIL) na univerzitetu MIT-u.
Direktor Web Science Research Initiative (WSRI), i član savjetodavnog odbora MIT Center for Collective Intelligence. Godine 2011, prozvan je članom odbora povjerenika u Ford Foundation.

Kraljica Elizabeta II ga je 2004. godine odlikovala ordenom Reda Britanskog carstva zbog njegovog pionirskog rada. U aprilu 2009, izabran je u stranog pomoćnika Američke nacionalne akademije nauka. Imenovan je u *Time* magazinu u spisku 100 najvažnijih ljudi 20. vijeka, Berners-Lee je primio dosta nagrada zbog njegovih izuma. Počastvovan je kao "Izumitelj World Wide Weba" tokom ceremonije Ljetnih olimpijskih igara 2012, u kojoj se pojavio lično, radeći sa originalnim NeXT računarom na Olimpijskom stadionu u Londonu. što je odmah ispisano u LCD svjetlima prikačenim na stolice od 80.000 ljudi u publici.

## Reference 
## Vanjski linkovi 
Kategorija:Računarski inženjeri
Kategorija:Biografije, London
Kategorija:Rođeni 1955.
Kategorija:Dobitnici Turingove nagrade
Kategorija:Živi ljudi
Bašajkovac

mini|desno|300px|Pogled na Bašajkovac iznad Livna
**Bašajkovac** je brdo kraškog sastava sjevernoistočno od grada Livna, u jugozapadnom dijelu Bosne i Hercegovine. U podnožju izvire kraška rijeka Bistrica. Na njegovim padinama se nalaze ostaci starih rimskih utvrda, kao i Gornji grad, koji svoje porijeklo vuče iz doba bosanskih srednjovjekovnih vladara, kada se zvao Bistrički grad. U sklopu fortifikacijskog zida nalazi se jedna od rijetkih očuvanih kula gradskog zida, popularna Veis ili Vujadinova kula.

## Također pogledajte 
* Spisak planina u Bosni i Hercegovini

## Reference 
## Vanjski linkovi 
* https://web.archive.org/web/20130314181850/http://travelingluck.com/Europe/Bosnia+and+Herzegovina/Federation+of+Bosnia+and+Herzegovina/_3309962_Ba%C5%A1ajkovac.html#local_map

Kategorija:Livno
Reeperbahn

mini|desno|300px|Sexshop u Reeperbahnu
Poznata gradska avenija i velika turistička atrakcija u četvrti St.Pauli u Hamburgu, dobila ime po starom hamburškom zanatu vlačara užadi. Reeperbahn je posebno preko vikenda omiljeno okupljalište turista iz cijeloga svijeta, koji obilaze njegove gradske lokale, javne kuće, kockarnice i taetarske pozornice. Ovdje rezidiraju popularni Schmidts Theater, Schmidts Tivoli, St.Pauli Theater, Imperial Theater, kao i Operetenhaus,sa popularnim ABBA-mjuziklom "Mamma Mia!".Sljedeće godine (2005.) planirana je nova regulacija prometa i osmišljavanje javnog prostora kao javnog kulturno-trgovačkog okupljališta u središtu grada.

## Reference 
## Vanjski linkovi 
* Slike iz Reeperbahn

Kategorija:Geografija Njemačke
Kategorija:Hamburg
Lav Tolstoj

**Lav Nikolajevič Tolstoj** () (Rođen 9. septembra 1828, Jasnaja Poljana, Ruska Imperija - 20. novembra 1910) bio je ruski književnik, koji se smatra jednim od najvećih pisaca svih vremena.

## Biografija 
Bio je nominovan za Nobelovu nagradu za književnost svake godine od 1902. do 1906. i za Nobelovu nagradu za mir 1901., 1902. i 1909. godine; činjenica da nikada nije pobijedio je velika kontroverza.

Značajna djela uključuju romane Rat i mir (1869) i Ana Karenjina (1878), koji se često navode kao vrhunci realističke fantastike. i Martin Luther King Jr. Također je postao posvećeni zagovornik džordžizma, ekonomske filozofije Henry George, koju je ugradio u svoje pisanje, posebno u romanu *Uskrsnuće* (1899).

## Rani život 
Rođen je kao četvrto dijete od ukupno pet u aristokratskoj, porodici ali je zbog rane smrti roditelja odgajan kod familije. Godine 1844. Tolstoj je upisao pravo i orijentalne jezike na Univerzitetu u Kazanju, ali je ubrzo napustio studije i vratio se u rodno mjesto. Da bi pobjegao od kockarskih dugova, 1851. priključio se svom bratu na putu za Kavkaz, gdje će pristupiti vojsci. Nakon godinu dana, objavljena je njegova prva knjiga. Bilo je to *Djetinjstvo*, prvi dio trilogije o mladosti.

## Bibliografija 
*Nepotpuna bibliografija* (*u zagradi godina objavljivanja*)

* *Djetinjstvo* (1852)
* *Dječaštvo* (1854)
* *Mladost* (1857)
* *Sevastopoljske pripovijetke* (1855–1856)
* *Obiteljska sreća* (1859)
* *Kozaci* (1863)
* *Polikuška* (1863)
* *Rat i mir* (1867–1869)
* *Ana Karenjina* (1873–1877)
* *Smrt Ivana Iljiča* (1884–1886)
* *Vlast tame* (1886)
* *Plodovi prosvjete* (1886–1889)
* *Gospodar i sluga* (1895)
* *Uskrsnuće* (1889–1899)
* *Kreutcerova sonata* (1890)
* *Otac Sergije* (1890–1889)
* *Živi leš* (1900)
* *Hadži Murat* (1896–1904)
* *Krug čitanja* (1903)

## Vanjski linkovi 
* Ana Karenjina (en)
* Rat i mir (en)

## Reference 
## Dodatna literatura
* 
* 
* 
* 
* 
* 
* 
* Craraft, James. *Two Shining Souls: Jane Addams, Leo Tolstoy, and the Quest for Global Peace* (Lanham: Lexington, 2012). str. 179.
* 
* 
* ''Trotsky's 1908 tribute to Leo Tolstoy* Published by the International Committee of the Fourth International (ICFI).
* *The Life of Tolstoy: Later years* by Aylmer Maude, Dodd, Mead and Company, 1911 at Internet Archive
* *Why We Fail as Christians* by Robert Hunter, The Macmillan Company, 1919 at Wikiquote
* *Why we fail as Christians'' by Robert Hunter, The Macmillan Company, 1919 at Google Books

Kategorija:Rođeni 1828.
Kategorija:Umrli 1910.
Kategorija:Ruski pisci
Kategorija:Članovi SANU
Veb-dizajn

**Web dizajn** je disciplina dizajna koja se bavi izradom web stranica, portala i drugih web rješenja.
Predstavlja zahvat koji, po nekim pravilima, u sebe uključuje:

Grafički dizajn
*Teoriju boja
*Tipografiju
*Dizajn informacija
*Hipertekst teoriju
*Sistemski dizajn
*Programiranje
*Dizajn procesa
*Dizajn mreže i servera
*Poslovni model
*Reklamu
*Dizajn korisničkog interfejsa
*Menadžment projekta

**Web dizajn** može se posmatrati (kao pojam) dvojno:
* Izrada vizuelnog rješenja web sajta
* Izrada i implementacija vizuelnog rješenja web sajta

U ovom drugom slučaju koji je sveobuhvatniji podrazumijeva se da "web dizajner" posjeduje dovoljno iskustva u jeziku namijenjenom web preglednicima u HTML jeziku.

## Također pogledajte 
* Estetika
* Kompozicija (likovna)
* Crtež
* Grafika
* HTML-boje

## Reference 
## Vanjski linkovi 
*Programski jezik php

Kategorija:Internet
Čorbe

mini|175px| Ruski boršč sa govedinom i gorkim kajmakom
mini|desno|175px|*Shōyu* (na soji bazirana goveđa supa)
mini|175px|Caldo verde čorba

Čorbe se prave od pradavnih vremena. Oko 1300, Huou, šef kuhinje na dvoru Kublai Khana, je napisao zbirku recepata (uglavnom za čorbe) i kućanski savjetnik nazvan "Važne stvari koje treba znati o jedenju i  pijenju".

mini|desno|175px|Južni supa od volovskog repa
mini|desno|175px|Minestrone
desno|mini|175px|Mađarski gulaš

Bosanska kuhinja:
* Begova čorba
* Grah
* Kapavica
* Tarhana
* Špinat čorba
* Krompir-čorba
* Bungur-čorba
* Kupusna čorba
* Teleća čorba
* Pileća čorba
* Sarajevska čorba
* Višegradska čorba
* Carigradska čorba
* Konbos-čorba
* Kajman-čorba
Balkanska kuhinja:
* Pasulj
* Riblja čorba
Mediteranska/Evropska kuhinja:
* Minestrone
* Svatovska juha
* Juha s knedlama
* Brudet
* Francuska juha s bijelim lukom
* Toskanska krem-juha od paradajza
* Povrtna juha od graška
* Boršč

## Također pogledajte 
* Supa

## Reference 
Kategorija:Kulinarstvo
Kategorija:Supe
Asim Ferhatović

**Asim Ferhatović Hase** (24. januar 1933 – 23. januar 1987) bio je bosanskohercegovački nogometaš.

## Biografija 
Rođen je u Sarajevu, 24. januara 1933, gdje je i otpočeo svoju fudbalsku karijeru 1945. Član fudbalskog kluba Sarajevo postao je 1948. Prvu utakmicu u dresu Sarajeva odigrao je 1952. godine protiv Zagreba. U prvom timu nastupao je do 1967. Za prvi tim Sarajeva odigrao je 422 utakmice i postigao 198 golova. Godinama je bio najbolji igrač Sarajeva i jedan od najboljih nogometaša Jugoslavije. U prvenstvenoj sezoni 1963/64. bio je najbolji strijelac Prvenstva Jugoslavije sa 19 golova. Nogomet je igrao isključivo iz ljubavi. Kratko vrijeme proveo je u Turskoj, ali je za njega postojao samo jedan klub - Sarajevo. Za A reprezentaciju Jugoslavije odigrao jednu utakmicu. U analima fudbala zapisano je da je Asim Ferhatović 8. oktobra 1961. u Beogradu igrao za najbolju jugoslovensku selekciju koja je pobijedila Južnu Koreju sa 5:1. Kao nogometaš često je biran među najbolje sportiste Bosne i Hercegovine. Stadion FK Sarajevo, olimpijski stadion Koševo, sada nosi naziv stadion Asim Ferhatović - Hase.

## Nagrade 
### Klub
**Sarajevo**
*Prvenstvo Jugoslavije u nogometu: 1966/67.

### Individualno
**Učinak**
*Prvenstvo Jugoslavije u nogometu – Najbolji strijelac: 1963/64. (19 golova)

## Vanjski linkovi 
**Jedan je Hase*, Miljenko Jergović 
*Ferhatović - Hase*, FKSinfo.com

## Reference 
Kategorija:Rođeni 1933.
Kategorija:Umrli 1987.
Kategorija:Bošnjaci
Kategorija:Bosanskohercegovački nogometaši
Kategorija:Biografije, Sarajevo
Kategorija:Jugoslavenski nogometaši
Kategorija:Nogometaši Fenerbahçea
Kategorija:Nogometaši Sarajeva
Kategorija:Bosanskohercegovački sportisti 20. vijeka
Kategorija:Sportisti iz Sarajeva
Kategorija:Jugoslavenski nogometni reprezentativci